Karl-Heinz Schnellinger

Karl-Heinz Schnellinger (lahir 31 Mac 1939) merupakan seorang bekas pemain bola sepak Jerman yang bermain di posisi pertahanan. Beliau digelar dengan nama "Volkswagen" oleh kerana persembahannya di atas padang mengikut kuantiti mahupun kualiti. Beliau dianggap salah satu pemain bek kiri terbaik dunia pada eranya dan hanya bersaing dengan Giacinto Facchetti, Nilton Santos dan Silvio Marzolini.

Kerjaya kelab
Beliau meraih kejuaraan liga Jerman bersama 1. FC Köln pada tahun 1962 dan dianugerahkan Pemain Bola Sepak Terbaik Jerman pada tahun sama berikutan sumbangan beliau kepada pasukan kebangsaan di Piala Dunia serta turut sebahagian daripada "World Cup Dream Team XI". Beliau berpindah ke Itali ntuk sertai kelab Mantova. Beliau melakukan penampilan sulungnya di Serie A ketika menentang Milan dan perlawanan berkesudahan Mantova menang mengejut 4-1. Walau bagaimanapun, beliau bermain di Mantova hanya satu musim apabila Roma membawa masuk Schnellinger pada tahun 1964. Di Roma, beliau merangkul Coppa Italia pada tahun sama. Setahun kemudian, beliau meraih Coppa Italia buat kali kedua tetapi bersama kelab Milan. Beliau kekal selama sembilan musim bersama Rossoneri dengana menyaksikan beberapa kejayaan peringkat domestik mahupun Eropah. Beliau menjadi salah satu pemain bola sepak Jerman cemerlang yang beraksi di luar negara.

Kerjaya antarabangsa
Beliau mengambil bahagian dalam aksi Piala Dunia pertamanya di Sweden pada tahun 1958 ketika berusia 19 tahun. Beliau seterusnya beraksi tiga edisi Piala Dunia (1962, 1966 dan 1970). Satu-satunya gol antarabangsanya ialah pada perlawanan separuh akhir Piala Dunia 1970 menentang Itali yang dikenali sebeagai "Perlawanan Abad Ini". Itali akhirnya menang 4-3 seleps masa tambahan. Beliau melakukan penampilan terakhirnya untuk pasukan Jerman Barat pada tahun 1971.

Persaraan
Schnellinger meninggalkan Milan pada 1974 dan bersara selepas semusim di Tennis Borussia Berlin.

Kehidupan peribadi
Pada hari ini, Schnellinger masih menetap di Milan di pinggiran Segrate dan bekerja sebagai ahli perniagaan.

Pencapaian
Kelab
1. FC Köln
 Bundesliga: 1962

Roma
 Coppa Italia: 1964

Milan
 Serie A: 1968
 Coppa Italia: 1967, 1972, 1973
 Piala Eropah: 1969
 Piala Antara Benua: 1969
 Piala Juara-Juara Eropah: 1968, 1973

Individu
Ballon d'Or – 1962 (Tempat ketiga)
Pemain Bola Sepak Terbaik Jerman: 1962
Bintang Pasukan Pilihan Piala Dunia: 1962
FIFA XI: 1963, 1967FIFA XI´s Matches - Full Info

Catatan

Category:Kelahiran 1940
Category:Orang hidup
Kategori:Pemain bola sepak Jerman
Category:Pemain 1. FC Köln
Category:Pemain Mantova F.C.
Category:Pemain A.C. Milan
Category:Pemain A.S. Roma
Category:Pemain Tennis Borussia Berlin
Category:Pemain Piala Dunia FIFA 1958
Category:Pemain Piala Dunia FIFA 1962
Category:Pemain Piala Dunia FIFA 1966
Category:Pemain Piala Dunia FIFA 1970